section_heading: Naseljena mjesta
paragraph_text: Mjesto Jakeš je poslije Daytonskog sporazuma i srpskog povlačenja iz Odžaka preimenovano u Vukosavlje, a srpske vlasti su također preimenovale Pećnik u Vidikovac kao i Modrički Lug u Brezik. Područje novostvorene općine bilo je prije rata većinski hrvatsko s 43 % (3440) Hrvata, 35 % (2861) Bošnjaka (i to u selima koji su prije bila dio Modriče), 16 % (1332) Srba, a ostatak su činili Jugoslaveni i ostali.